מרקו ארנאוטוביץ'

**מרקו ארנאוטוביץ**' (בגרמנית: **Marko Arnautović**; נולד ב-19 באפריל 1989) הוא כדורגלן אוסטרי המשחק בעמדת החלוץ בקבוצת הכוכב האדום בלגרד מליגת העל הסרבית ובנבחרת אוסטריה. והוא מלך השערים ומלך ההופעות של נבחרת אוסטריה בכל הזמנים עם 45 שערים ב-128 הופעות.

## קריירת מועדונים

### נוער
ארנאוטוביץ' נולד בעיר וינה שבאוסטריה, בן לאב סרבי ואם אוסטרית.

כנער שיחק במועדונים טים פור ויין, אוסטריה וינה, פירסט וינה וראפיד וינה וסבל מבעיות התנהגות.

### טוונטה
בגיל 16 עבר להולנד, הוא שיחק בקבוצת הנוער ובקבוצת המילואים של טוונטה. באפריל 2007 רשם את הופעת הבכורה שלו בקבוצה הבוגרת. בעונת 2007/2008 שותף ב-16 משחקים. עונה לאחר מכן שותף ב-41 משחקים בכל המסגרות בהם הבקיע 14 שערים, וסייע לטוונטה לסיים כסגנית האלופה.

#### השאלה לאינטר מילאנו
לקראת עונת 2009/2010 עמד לעבור לאינטר מילאנו אך הוא שבר את רגלו והעסקה הפכה לעסקת השאלה עם אופציה להפוך להעברה קבועה. באינטר שותף בשלושה משחקים בלבד בהם לא כבש ובתום העונה החליטה אינטר לא לממש את האופציה להעברתו.

### ורדר ברמן
ביוני 2010 עבר לורדר ברמן תמורת 6.5 מיליון אירו. הוא שיחק בקבוצה במשך שלוש עונות בהם שותף ב-72 משחקי ליגה וכבש 14 שערים. משחק השיא שלו היה בדצמבר 2012 בו כבש שלושער בניצחון 1–4 על הופנהיים.

תקופתו בברמן הייתה רצופה בשערוריות ובאפריל 2013 הושעה עד תום העונה לאחר שנתפס בנהיגה פרועה על ידי המשטרה.

### סטוק סיטי
בספטמבר 2013 עבר לסטוק סיטי מהפרמייר ליג תמורת כ-2 מיליון ליש"ט. בעונתו הראשונה בקבוצה שותף ב-30 משחקי ליגה בהם כבש פעמיים. בעונת 2014/2015 שותף ב-29 משחקי ליגה והבקיע פעם אחת.

### ווסטהאם יונייטד
ב-22 ביולי 2017 חתם בווסטהאם יונייטד עבור 24.5 מיליון ליש"ט. ארנאוטוביץ' שיחק 46 משחקים וכבש 16 שערים.

### שנגחאי פורט
ב-8 ביולי 2019 חתם בשאנגחאי פורט מליגת העל הסינית תמורת 25 מיליון אירו.

### בולוניה
ב-1 באוגוסט 2021, חתם ארנאוטוביץ' בבולוניה מהסרייה א'. בעונת הבכורה שלו בקבוצה כבש 14 שערי ליגה.

### אינטר מילאנו
ב-16 באוגוסט 2023 הושאל לאינטר מילאנו. ב-1 ביולי 2024 הוא חתם בקבוצה תמורת 11 מיליון אירו.

### הכוכב האדום בלגרד
ב-21 ביולי 2025 חתם בהעברה חופשית בהכוכב האדום בלגרד בחוזה לשנתיים.

## קריירה בינלאומית
בשנת 2007 הופיע ארנאוטוביץ' במדי נבחרת אוסטריה עד גיל 19 במסגרת אליפות אירופה.

ב-11 באוקטובר 2008 ערך ארנאוטוביץ' את הופעת הבכורה שלו בנבחרת אוסטריה הבוגרת מול איי פארו. את שער הבכורה שלו בנבחרת כבש בניצחון 3–0 מול אזרבייג'ן ב-8 באוקטובר 2010.

ארנאוטוביץ' המשיך להיות שחקן הרכב קבוע בנבחרת אוסטריה והוא פתח בכל עשרת משחקי הנבחרת במוקדמות יורו 2016. הוא כבש את שער הניצחון מול מונטנגרו וכן כבש צמד מול ליכטנשטיין. ונכלל בסגל הנבחרת ליורו 2016.

ארנאוטוביץ' פתח בכל משחקי נבחרתו במוקדמות מונדיאל 2018 פרט למשחק נגד נבחרת אירלנד עקב פציעה. במסגרת טורניר מוקדמות זה כבש ארנאוטוביץ' ארבעה שערים בעשרה משחקים, אולם לא הצליח לסייע לנבחרת להעפיל למונדיאל.

נכלל בסגל נבחרת אוסטריה ליורו 2020.

ב-25 בספטמבר 2022 בהפסד 1–3 לקרואטיה במסגרת ליגת האומות, ערך ארנאוטוביץ' את הופעתו ה-104 בנבחרת ובכך עקף את אנדריאס הרצוג והפך למלך ההופעות של נבחרת אוסטריה בכל הזמנים.

נכלל בסגל נבחרת אוסטריה לקראת יורו 2024.

ב-9 באוקטובר 2025 כבש רביעייה נגד סן מרינו במסגרת המחזור השביעי של מוקדמות מונדיאל 2026 ובכך עקף את טוני פולסטר והפך למלך השערים של נבחרת אוסטריה בכל הזמנים.

## סטטיסטיקה
### מועדונים
מעודכן ל-28 בספטמבר 2025.

### נבחרת
מעודכן ל-9 באוקטובר 2025

## חיים אישיים
ארנאוטוביץ' נשוי ואב לשתי בנות.

## תארים
;אינטר מילאנו
* סרייה א': 2009/10, 2023/24
* קופה איטליה: 2009/10
* הסופר קאפ האיטלקי: 2023
* ליגת האלופות: 2009/10

;אישיים
* כדורגלן העונה בווסטהאם יונייטד: 2017/18
* כדורגלן השנה באוסטריה: 2018

## קישורים חיצוניים

* מרקו ארנאוטוביץ' באתר סטוק סיטי
* 

## הערות שוליים

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:וינה: כדורגלנים
קטגוריה:כדורגלני טוונטה
קטגוריה:כדורגלני ורדר ברמן
קטגוריה:כדורגלני סטוק סיטי
קטגוריה:כדורגלני וסטהאם יונייטד
קטגוריה:כדורגלני שאנגחאי פורט
קטגוריה:כדורגלני בולוניה
קטגוריה:כדורגלני אינטר מילאנו
קטגוריה:כדורגלני הכוכב האדום בלגרד
קטגוריה:כדורגלני נבחרת אוסטריה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:אוסטרים ממוצא סרבי
קטגוריה:ספורטאים זרים בהולנד
קטגוריה:ספורטאים זרים באיטליה
קטגוריה:ספורטאים אוסטרים בגרמניה
קטגוריה:ספורטאים אוסטרים באנגליה
קטגוריה:ספורטאים זרים בסין
קטגוריה:אוסטרים שנולדו ב-1989